OpenLLM-France/wikimedia huggingface dataset:
# Gifford (Florida)

Gifford és una concentració de població designada pel cens dels Estats Units a l'estat de Florida. Segons el cens del 2000 tenia 7.599 habitants.

## Demografia

Segons el cens del 2000, Gifford tenia 7.599 habitants, 3.036 habitatges, i 1.897 famílies. La densitat de població era de 416,2 habitants/km².
Dels 3.036 habitatges en un 26,4% hi vivien nens de menys de 18 anys, en un 37,8% hi vivien parelles casades, en un 20,5% dones solteres, i en un 37,5% no eren unitats familiars. En el 31,9% dels habitatges hi vivien persones soles el 17,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,03.
Per edats la població es repartia de la següent manera: un 26,2% tenia menys de 18 anys, un 7,9% entre 18 i 24, un 22,8% entre 25 i 44, un 20,2% de 45 a 60 i un 22,9% 65 anys o més.
L'edat mediana era de 40 anys. Per cada 100 dones de 18 o més anys hi havia 80,3 homes.
La renda mediana per habitatge era de 29.438 $ i la renda mediana per família de 35.354 $. Els homes tenien una renda mediana de 25.716 $ mentre que les dones 18.821 $. La renda per capita de la població era de 19.910 $. Entorn del 19,6% de les famílies i el 23,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gifford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Gifford». American Fact Finder. Oficina del Cens dels Estats Units, 12-01-2010.
# Gismonda

Gismonda és una òpera en tres actes i 4 quadres amb música d'Henry Février sobre un llibret d'Henri Cain i Louis Payen, basat en Gismonda de Victorien Sardou. Es va estrenar el 14 de gener de 1919 a l'Auditori de Chicago (primera versió) i el 15 d'octubre de 1919 en l'Opéra-Comique de París.

## Enllaços externs

* Cartell de Gismonda Arxivat 2015-09-05 a Wayback Machine.
# Gnobian

Com a Gnobian es coneixen diferents distribucions de GNU/Linux basades en Gnome com a entorn d'escriptori i Debian Linux com a sistema operatiu, normalment en les seues darreres versions.

## Distribucions

Existeixen diferents distribucions Gnobian:
* Gnome2-live Distribució operativa creada per a demostrar les possibilitats de Metadistros i de Gnome.
* Gnoppix - CD operatiu
* gnUAMix - patrocinat per la Universitat Autònoma de Madrid
* Guadalinex - Per la Junta d'Andalusia
* Lliurex - Projecte educatiu de la Generalitat valenciana.
* LinEx - Projecte educatiu de la Junta d'Extremadura

## Enllaços externs

* (anglès) Referència de Gnobian Arxivat 2006-05-09 a Wayback Machine. - del wiki de Hispalinux
# Gonidi

Un gonidi, en llatí i en altres llengües: gonidium (plural gonidia) és una cèl·lula reproductiva produïda asexualment o un grup de cèl·lules, especialment en les algues. Per exemple són gonidis les zoòspores i les tetraspores.
També es diuen gonidis qualsevol de les cèl·lules de les algues amb clorofil·la dels líquens.

## Referències

* ↑ «Gonidia - Definition and More from the Merriam-Webster Dictionary». Merriam-Webster. [Consulta: 31 gener 2010].
# Khàlid ibn Bàrmak

Khàlid ibn Bàrmak (àrab: خالد بن بَرْمَك, Ḫālid ibn Barmak) (mort el 781/782) fou el primer barmàquida, fill del darrer sacerdot (barmak) del temple de Nawbahar a Balkh.
Apareix documentat en temps dels omeies com a part de l'exèrcit de Qàhtaba on era encarregat de repartir el botí. El califa as-Saffah (750) li va encarregar els diwans de l'Exèrcit i de l'Impost de les terres (kharaj) el que de fet el va convertir en visir sense portar el títol. Va conservar les seves funcions sota al-Mansur fins que per les intrigues d'Abu-Ayyub fou apartat de l'administració i nomenat governador de Fars on va restar dos anys. Pocs anys després, el 764/765, va negociar amb Issa ibn Mussa la seva renúncia als drets a la successió; després fou governador de Tabaristan on va estar set anys (vers 766 a 772, ja que les seves monedes van entre 767 i 771) i durant el seu govern va ocupar la fortalesa d'Ustunawand, prop de Damavand, i va fundar la ciutat d'al-Mansura; en general fou força popular.
El 775 s'esmenta que li fou imposada una forta multa, però fou amnistiat i nomenat governador de la província de Mossul, on els kurds s'havien revoltat. Dos anys després apareix al Fars. El 779/780 es va distingir en el setge de Samalu, en territori romà d'Orient. Va morir el 781/782 quan tenia uns 75 anys.
# Euloxio R. Ruibal

Euloxio R. Ruibal (Ordes, la Corunya, 1945) és un escriptor i galerista gallec.
Escriu obres de teatre que sónparàboles contra la violència i l'opressió en les quals sovint recorre a la tècnica del llenguatge cinematogràfic, com en la titulada O cabodano (1976). Un dels seus temes preferits és la sàtira sobre la corrupció del poder, que en obres com Unha macana de dote (1990) se centra en la figura de l'indiano retornat.
# Juan Pablo Colinas Ferreras

Juan Pablo Colinas (Lleó, 2 de setembre de 1978) és un exfutbolista castellanolleonès, que ocupava la posició de porter.

## Trajectòria

Comença a destacar a la Cultural Leonesa, d'on passa a l'any 2000 al Deportivo Alavés. Després de dos anys al filial, la temporada 02/03 debuta amb el primer equip, tot disputant cinc partits a la màxima categoria. El conjunt basc baixa a Segona i durant els dos anys següents, hi disputa altres cinc partits per temporada.
L'estiu del 2005 fitxa pel CD Numancia, on es fa amb la titularitat, arribant als 41 partits a la temporada 06/07. La 07/08 la passa al CD Tenerife, i a l'any següent retorna a Sòria. En aquells moments el CD Numancia es trobava a Primera Divisió, i el porter lleonès hi juga 37 partits, sense poder evitar el descens de categoria.
La temporada temporada 09/10, el porter continuà a la màxima categoria, en ser fitxat per l'Sporting de Gijón el qual pagà al voltant d'uns 600.000 €. En la primera temporada es va guanyar la titularitat en la majoria de partits, de fet, la segona temporada va començar de la mateixa forma, però a finals de temporada va perdre la titularitat. El seu lloc en l'onze inicial el va ocupar el seu company Pichu.
L'estiu del 2013 va anunciar la seua intenció de no renovar el contracte amb l'equip asturià, tot i la voluntat de l'equip en renovar-lo el jugador va preferir canviar d'aires veient que no tenia la titularitat assegurada.

## Referències

* ↑ «El Tenerife ficha al portero leonés y ex culturalista Juan Pablo» (en castellà). Diario de León. Arxivat de l'original el 2016-12-20. [Consulta: 18 juny 2013].
* ↑ «Juan Pablo Colinas vuelve a Soria y es el tercer fichaje» (en castellà). Diari As. [Consulta: 18 juny 2013].
* ↑ «Juan Pablo jugará en el Sporting las tres próximas temporadas» (en castellà). Diari Marca. [Consulta: 18 juny 2013].
* ↑ «Juan Pablo deja el Sporting y maneja dos ofertas» (en castellà). Diario de León. [Consulta: 18 juny 2013].
* ↑ «Carta de despedida de Juan Pablo» (en castellà). Web de l'Sporting de Gijón. Arxivat de l'original el 2013-06-13. [Consulta: 18 juny 2013].

## Enllaços externs

* Fitxa del jugador
* Fitxa a Soccerway
* Fitxa a ESPN
# Macka B

Macka B (nom artístic de Christopher MacFarlane) és un artista de reggae britànic, intèrpret i activista amb una carrera de gairebé 30 anys en el Regne Unit i Jamaica. Segons AllMusic.com "Macka B és un dels músics de dancehall més influents de la Gran Bretanya".
Com en molts altres rastafaris, la música de Macka B conté el missatge polític i espiritual de la religió, sovint amb un toc d'humor i de llum. En els seus treballs amb Mad Professor, va combinar dancehall, dub i diferents estils de reggae, encara que ha evitat un estil més comercial. El seu nom prové dels macabeus.

## Actuacions a Catalunya

Tot i que no fa gaires actuacions a Catalunya ha actuat a:
* 2005: Sala Deja'Vu a Barcelona
* 2009: La Granja Fristail de El Morell

## Discografia

* Sign of the Times - Ariwa, 1986
* We've Had Enough - Ariwa, 1987
* Looks Are Deceiving - RAS, 1988
* Natural Suntan - Ariwa, 1990
* Peace Cup - Ariwa, 1991
* Roots Ragga (live) - Fotofon/Ar, 1992
* Jamaica, No Problem - RAS, 1992
* Roots Ragga (live) - Ariwa, 1993
* Here Comes Trouble - Ariwa, 1994
* Discrimination - Ariwa, 1995
* Hold on to Your Culture - Ariwa, 1995
* Suspicious - Ariwa, 1998
* Roots & Culture - Ariwa, 1999
* Global Messenger - Ariwa, 2000
* Roots Ragga, Vol. 2 - Ariwa, 2002
* By Royal Command - Jet Star, 2003
* Word, Sound & Power - Charm, 2004
* Who Likes Macka B Music? - Pony Canyon, 2005
* Live Tour 2007
* More Knowledge - Humal Records, 2008

## Referències

* ↑ «newsbot - BCN Reggae Town» (en castellà). BCN Reggae Town.
* ↑ «LA GRANJA FRISTAIL INDOOR | Listen and Stream Free Music, Albums, New Releases, Photos, Videos». [Consulta: 22 desembre 2017].

## Enllaços externs

* Web Oficial
* Myspace Oficial
# Companyia del Ferrocarril de Saragossa a Barcelona

La Companyia del Ferrocarril de Saragossa a Barcelona fou una societat creada el 1852 vinculada a Manuel Girona i Agrafel. amb la finalitat de construir i explotar una línia ferroviària entre Saragossa i Barcelona passant per Lleida, que es completà el 1862. L'any 1859 va entrar en servei el tram construït entre Sabadell (1855), Terrassa (1856) i Manresa.
El 1865 es fusionà amb la Companyia del Ferrocarril de Saragossa a Pamplona i esdevingué la Companyia dels Ferrocarrils de Saragossa a Pamplona i a Barcelona, que al seu torn fou absorbida el 1878 per la Companyia dels Camins de Ferro del Nord d'Espanya.

## Referències

* ↑ Ubach i Soler, Tomàs M. «El Ferrocarril:La xarxa Catalana». Barcelona, KETRES Editora 1984 ISBN 84-85256-39-5
* ↑ Carreras, Aleix Pujadas. «L’antiga estació del ferrocarril del nord», 28-07-2022. [Consulta: 15 març 2024].
* ↑ «Línia R4». Rodalies.gencat.cat. Rodalies de Catalunya.
# Comià

Comià és un edifici d'Alpens (Lluçanès) inclòs a l'Inventari del Patrimoni Arquitectònic de Catalunya.

## Descripció

Es tracta d'una casa de planta rectangular allargada i teulat a doble vessant, lateral a la façana de la porta principal. Els murs estan fets amb pedres irregulars i morter i parcialment arrebossats amb ciment per tal de reforçar.
En un dels laterals de la casa hi ha un avancer de nova construcció fet de maons, i voltant la casa hi ha diverses construccions annexes que havien estat corts o pallers.

## Història

L'actual edifici és una construcció del segle xviii modificada, però és fruit de la transformació d'un mas documentat abans del segle xiv.

## Referències

* 1 2 3 «Comià». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 març 2019].
# Comtat de Niça

El comtat de Niça, que també s'anomena el País Niçard (en occità: Comtat de Niça, País Niçard; en francès: Comté de Nice, Pays Niçois; en italià: Contea di Nizza, Paese Nizzardo), és una regió històrica d'Occitània, a l'est, a l'entorn de la ciutat de Niça i que s'expandeix entre el mar Mediterrani (costa d'Atzur), el riu Var i la cresta de l'extrem sud dels Alps. A l'inici era una part de l'antic comtat de Provença; després, a partir del 1388 fou una partida del ducat de Savoia (que esdevingué el Regne de Sardenya-Piemont el 1720). Prengué el nom de comtat de Niça en una data indeterminada després de la incorporació a Savoia. Fou integrat a França el 1860. Des de llavors, forma el districte francès de Niça, que és la major part del departament dels Alps Marítims; amb tot, es guarda el nom de comtat de Niça per designar aquesta regió cultural i històrica, ja que la seva personalitat és molt forta.
La seva capital és la ciutat de Niça.
El gentilici és niçard, -a.
La seva població és de 506.694 habitants (1999).
Històricament, el Principat de Mònaco és enclavat dins el comtat de Niça, però no en forma part. La ciutat de Menton, amb el País mentonasc, formaven part del Principat de Mònaco (fins al 1861, quan foren incorporats a França).

## Galeria

* La bandera del comtat de Niça
* El blasó del comtat de Niça
* El vilatge de Saint-Étienne-de-Tinée, als Alps Occitans (Gavotina i comtat de Niça)
* El port de Niça
* Un mapa del comtat de Niça (en blau) dins els límits d'Occitània
* Un mapa del comtat de Niça (en taronja) (en italià)

## Bibliografia

BARELLI Herve [Hervé], ROCCA Rogier [Roger] (1995) Histoire de l'identité niçoise, Niça: Serre.

## Enllaços externs

* Música del comtat de Niça.
# Comtat de Sant Feliu

El Comtat de Sant Feliu fou un comtat de creació moderna dins de l'àmbit històric del Comtat de Rosselló. Tenia com a poblacions de referència els pobles veïns de Sant Feliu d'Amunt i Sant Feliu d'Avall.
Fou creat per Lluís XIV de França l'abril del 1680 a favor de Francesc de Ros i Joan, després que aquest comprés, l'1 de gener del 1666, a Anton de Rocabertí i de Pau les localitats de Sant Feliu d'Amunt i Sant Feliu d'Avall per 5.000 dobles d'or.
Els Comtes de Sant Feliu foren, per ordre cronològic:
* Francesc de Ros i de Joan (Perpinyà, 1611 - Sant Feliu d'Avall, 1684), primer Comte de Sant Feliu
* Francesc de Ros i Ros (Perpinyà, 1651 - Perpinyà, 1698), fill de l'anterior, segon Comte de Sant Feliu
* Joan de Ros i de Sorribes (Perpinyà, 1611 - 1720), fill de l'anterior, tercer Comte de Sant Feliu i baró de Cabrenys (títol heretat de sa mare)
* Josep de Ros i de Margarit (Perpinyà, 1703 - Sant Feliu d'Avall, 1780), fill de l'anterior, quart Comte de Sant Feliu, baró de Cabrenys, senyor de Gibersa, Sant Joan, Malloles, Fontanills, la Menera, Montalbà, Palaldà, Pontellà, Reiners, Serrallonga i Folgons
* Joan-Baptista de Ros i de Margarit (Perpinyà, 1712 - 1782), germà de l'anterior, cinquè Comte de Sant Feliu, fou cavaller de Sant Joan de Jerusalem, però deixà l'orde per tal de casar-se amb la filla del marquès de Montferrer, de la família de Banyuls
* Abdó - Senèn de Ros i de Banyuls (Perpinyà, 1757 - Barcelona, 1807), fill de l'anterior, sisè Comte de Sant Feliu, baró de Cabrenys, etc (com els anteriors).
Amb l'anterior s'acaba la nissaga de comtes de Sant Feliu, amb la supressió dels títols nobiliaris decretat per la Revolució Francesa.
# Cistícola grisa

La cistícola grisa (Cisticola rufilatus) és una espècie d'ocell de la família dels Cisticolidae.

## Hàbitat i distribució

Es troba a Angola, Botswana, República del Congo, República Democràtica del Congo, el Gabon, Malawi, Namíbia, Sud-àfrica, Zàmbia i Zimbàbue. L'hàbitat natural és la sabana.

## Referències

* ↑ «Cistícola grisa». Cercaterm. TERMCAT, Centre de Terminologia. Rev. 24/11/2022(català)

## Enllaços externs

* Tinkling cisticola (en anglès) - Species text in The Atlas of Southern African Birds.
# Comunitat d'aglomeració Marne i Gondoire

La Comunitat d'aglomeració Marne i Gondoire (en francès: Communauté d'agglomération Marne et Gondoire) és una Comunitat d'aglomeració del departament de Sena i Marne, a la regió de l'Illa de França.
Creada al 2001, està formada per 20 municipis i la seu es troba a Bussy-Saint-Martin.

## Municipis

* Bussy-Saint-Georges
* Bussy-Saint-Martin
* Carnetin
* Chalifert
* Chanteloup-en-Brie
* Collégien
* Conches-sur-Gondoire
* Dampmart
* Ferrières-en-Brie
* Gouvernes
* Guermantes
* Jablines
* Jossigny
* Lagny-sur-Marne
* Lesches
* Montévrain
* Pomponne
* Pontcarré
* Saint-Thibault-des-Vignes
* Thorigny-sur-Marne

## Referències

* ↑ CA Marne et Gondoire

## Enllaços externs

* Pàgina oficial
# Comtat de Dibër

El comtat de Dibër (albanès: Qarku i Dibrës) és un dels dotze comtats en els quals se subdivideix Albània.
# Club Social y Deportivo Dorados de Sinaloa

El Club Social y Deportivo Dorados de Sinaloa és un club de futbol mexicà de la ciutat de Culiacán, Sinaloa.

## Història

El club va ser fundat el 9 d'agost de 2003. El 2004 ascendí per primer cop a primera divisió.

## Palmarès

* Ascenso MX:
** Apertura 2003, Clausura 2007, Clausura 2015, Apertura 2016
* Copa MX:
** Apertura 2012
* Campeón de Ascenso:
** 2004, 2015

## Referències

* ↑ «Historia Dorados». Dorados official website, 05-04-2013. Arxivat de l'original el 27 de desembre 2017. [Consulta: 26 desembre 2017].
* ↑ Velázquez, Carlos. «Dorados de Sinaloa cumple 10 años». sinaloadossier. Arxivat de l'original el 2015-04-02. [Consulta: 28 gener 2014].

## Enllaços externs

* Club Social y Deportivo Dorados de Sinaloa - Lloc web oficial
# Cova de la Mouthe

La Mouthe és un jaciment arqueològic d'època paleolítica situat al municipi de les Eyzies-de-Tayac-Sireuil en el departament de la Dordonya, al sud-oest de França.
Va ser declarat Patrimoni de la Humanitat per la Unesco l'any 1979, formant part del lloc «Llocs prehistòrics i grutes decorades de la vall del Vézère» amb el codi 85-005.
Es tracta d'una cova amb art parietal en les seves parets, pertanyent al Paleolític superior,

## Història

La gruta de la Mouthe va ser la segona cova amb decoració descoberta l'any 1894, després del descobriment de la Cova d'Altamira per Marcelino Sanz de Sautuola.
Durant les excavacions de l'any 1895 Émile Rivière va buidar un túnel de 100 metres que connecta l'entrada amb la part decorada. La gruta alberga més de 200 gravats i pintures de bisons, cavalls, rens, felins, un llop i també dues mans i un tectiforme. El seu descobriment va contribuir al reconeixement de l'art del Paleolític superior.
La cova va ser classificada com a Monument històric de França i protegit des de l'11 de juny de 1953.
Està tancada per raons de protecció i conservació.

## Referències

* ↑ Grotte de la Mouthe contenant des peintures préhistoriques, a la base de dades Mérimée, del Ministeri de Cultura francès.

## Enllaços externs

* Fotos del web del 'Ministère de le Culture'.
# Cova de la Tia

La Cova de la Tia és un avenc del terme municipal de Sant Esteve de la Sarga, al Pallars Jussà, en l'àmbit del poble de Moror.
Està situada a 741 m. alt. a l'extrem oriental del terme municipal, a prop del límit amb Castell de Mur. És a prop, al sud-est, del Molí de Carrió. És al sud del poble de Moror.

## Bibliografia

* DE VALLES, Jordi. "Cova de la Tia". Dins Catàleg Espeleològic de Catalunya. Volum I. Alta Ribagorça. Pallars Jussà. Pallars Sobirà. Vall d'Aran. Barcelona: Espeleo Club de Gràcia, 2008. Sense ISBN.

## Enllaços externs

* Institut Cartogràfic de Catalunya
# Coregonus confusus

Coregonus confusus és una espècie de peix de la família dels salmònids i de l'ordre dels salmoniformes que es troba a Europa: Suïssa (és present als llacs Morat i Bienne, però va desaparèixer del llac Morat).

## Referències

* ↑ BioLib (anglès)
* ↑ Kottelat, M. i J. Freyhof 2007. Handbook of European freshwater fishes. Publications Kottelat, Cornol, Suïssa. 646 p.
* ↑ FishBase (anglès)

## Enllaços externs

* «Coregonus confusus». Catalogue of Life. (anglès) (anglès)
# Craseomys

Craseomys és un gènere de mamífers rosegadors de la família dels cricètids. Fou erigit el 1900 per Gerrit Smith Miller com a subgènere de Myodes i des d'aleshores ha tingut un historial taxonòmic convuls fins que a principis del segle xxi fou elevat a la categoria de gènere a part.

## Morfologia
### Dimensions

El gènere Craseomys conté rosegadors de petites dimensions, amb una llargada de cap a gropa de 80-145 mm, la cua de 57-68 mm i un pes de fins a 50 g.

### Característiques cranials i dentals

El crani és delicat i arrodonit, amb el rostre curt i prim i l'espai interorbitari estret. Les dents incisives superiors són llises, les incisives inferiors són relativament curtes i les dents molars manquen d'arrels i són de tipus hipsodont, és a dir, tenen la corona alta. La seva forma prismàtica és típica de la família.
Es caracteritzen per la següent fórmula dental: ${\tfrac {3.0.0.1}{3.0.0.1}}$

## Distribució

Té una àmplia distribució a l'ecozona paleàrtica, des d'Escandinàvia fins a la península de Corea i el Japó.

## Referències

* ↑ Ronald M. Nowak. Walker's Mammals of the World (en anglès). The Johns Hopkins University Press, 1999. ISBN 0-8018-5789-9.
# Comunitat de comunes de la Regió de Molsheim-Mutzig

La Comunitat de comunes de la Regió de Molsheim-Mutzig (oficialment: Communauté de communes de la Région de Molsheim-Mutzig) és una Comunitat de comunes del departament del Baix Rin, a la regió del Gran Est.
Creada al 1998, està formada 18 municipis i la seu es troba a Molsheim.

## Municipis

* Altorf
* Avolsheim
* Dachstein
* Dinsheim-sur-Bruche
* Dorlisheim
* Duppigheim
* Duttlenheim
* Ergersheim
* Ernolsheim-Bruche
* Gresswiller
* Heiligenberg
* Molsheim
* Mutzig
* Niederhaslach
* Oberhaslach
* Soultz-les-Bains
* Still
* Wolxheim

## Referències

* ↑ CC de la Région de Molsheim-Mutzig

## Enllaços externs

* Pàgina oficial
# Copa del Món d'escacs de 2002

La Copa del Món d'escacs de 2002 fou un torneig d'escacs per eliminació directa, disputat entre el 9 i el 20 d'octubre de 2002, a Hyderabad (Índia). El campió fou el Gran Mestre indi Viswanathan Anand.

## Fase preliminar

24 jugadors prengueren part a la Copa del Món, que foren dividits en 4 grups de 6 jugadors, dels quals els dos primers passarien a jugar l'eliminatòria final:

### Grup A

Resultats fase prèvia del grup A:
| # | Jugador | Elo | 1 | 2 | 3 | 4 | 5 | 6 | Punts |
| 1 | Vladímir Malàkhov | 2670 | X | 1 | ½ | 0 | 1 | 1 | 3½ |
| 2 | Ye Jiangchuan | 2667 | 0 | X | ½ | 1 | ½ | 1 | 3 |
| 3 | Bartłomiej Macieja | 2615 | ½ | ½ | X | ½ | 1 | ½ | 3 |
| 4 | Giovanni Vescovi | 2614 | 1 | 0 | ½ | X | ½ | 1 | 3 |
| 5 | Vassil Ivantxuk | 2709 | 0 | ½ | 0 | ½ | X | 1 | 2 |
| 6 | Saidali Iuldachev | 2511 | 0 | 0 | ½ | 0 | 0 | X | ½ |

### Grup B

Resultats fase prèvia del grup B:
| # | Jugador | Elo | 1 | 2 | 3 | 4 | 5 | 6 | Punts |
| 1 | Aleksei Dréiev | 2673 | X | ½ | 1 | ½ | ½ | 1 | 3½ |
| 2 | Serguei Rublevski | 2664 | ½ | X | ½ | 1 | ½ | ½ | 3 |
| 3 | Teimur Radjàbov | 2628 | 0 | ½ | X | ½ | 1 | 1 | 3 |
| 4 | Zurab Azmaiparaixvili | 2666 | ½ | 0 | ½ | X | ½ | 1 | 2½ |
| 5 | Alex Yermolinsky | 2575 | ½ | ½ | 0 | ½ | X | 0 | 1½ |
| 6 | Watu Kobese | 2399 | 0 | ½ | 0 | 0 | 1 | X | 1½ |

### Grup C

Resultats fase prèvia del grup C:
| # | Jugador | Elo | 1 | 2 | 3 | 4 | 5 | 6 | Punts |
| 1 | Rustam Kassimdjanov | 2653 | X | 0 | 1 | ½ | 1 | 1 | 3½ |
| 2 | Viswanathan Anand | 2755 | 1 | X | 0 | ½ | 1 | ½ | 3 |
| 3 | Krishnan Sasikiran | 2670 | 0 | 1 | X | ½ | 1 | 0 | 2½ |
| 4 | Hicham Hamdouchi | 2593 | ½ | ½ | ½ | X | 0 | 1 | 2½ |
| 5 | Mohamad Al-Modiahki | 2550 | 0 | 0 | 0 | 1 | X | 1 | 2 |
| 6 | Xu Jun | 2643 | 0 | ½ | 0 | 0 | 1 | X | 1½ |

### Grup D

Resultats fase prèvia del grup D:
| # | Jugador | Elo | 1 | 2 | 3 | 4 | 5 | 6 | Punts |
| 1 | Aleksandr Beliavski | 2650 | X | ½ | ½ | 1 | 1 | ½ | 3½ |
| 2 | Nigel Short | 2684 | ½ | X | ½ | 1 | 1 | ½ | 3½ |
| 3 | Jaan Ehlvest | 2600 | ½ | ½ | X | ½ | 1 | 1 | 3½ |
| 4 | Surya Shekhar Ganguly | 2531 | 0 | 0 | ½ | X | ½ | 1 | 2 |
| 5 | Pendyala Harikrishna | 2551 | 0 | 0 | 0 | ½ | X | 1 | 1½ |
| 6 | Aleksandr Morozévitx | 2707 | ½ | ½ | 0 | 0 | 0 | X | 1 |

## Eliminatòria Final

| Quarts de final | Quarts de final | Semifinals | Semifinals | Final | Final |
| Vladímir Malàkhov | ½ |
| Viswanathan Anand | 1½ |
| Viswanathan Anand | 1½ | Viswanathan Anand | 3½ |
| | | Aleksei Dréiev | 2½ |
| Nigel Short | 1½ | Aleksei Dréiev | 2½ |
| Aleksei Dréiev | 2½ | | |
| | | | | Viswanathan Anand | 1½ |
| | | | | Rustam Kassimdjanov | ½ |
| Ye Jiangchuan | ½ | | |
| Rustam Kassimdjanov | 1½ | | |
| Rustam Kassimdjanov | 1½ | Rustam Kassimdjanov | 1½ |
| | | Aleksandr Beliavski | ½ |
| Aleksandr Beliavski | 1½ | Aleksandr Beliavski | ½ |
| Serguei Rublevski | ½ |

## Referències

* ↑ «2002 World Cup». [Consulta: 22 setembre 2015].
* ↑ «Anand proves himself in his homeland». Arxivat de l'original el 3 de març 2016. [Consulta: 22 setembre 2015]. (anglès)
# Cynoglossus trulla

Cynoglossus trulla és un peix teleosti de la família dels cinoglòssids i de l'ordre dels pleuronectiformes que es troba a les costes de la Mar de la Xina Meridional, Malàisia, Indonèsia i Tailàndia.

## Referències

* ↑ The Taxonomicon (anglès)
* ↑ FishBase (anglès)